laion/Wikipedia-Exotic huggingface dataset:
ფარშავანგთვალასებრნი

ფარშავანგთვალასებრნი (ლათ. Attacidae ან Saturniidae) — ღამის პეპლების ოჯახი. ტანად დიდი პეპლებია, ფრთების შლილი 25 სმ აღწევს. აქვთ ბუსუსებიანი, შედარებით პატარა სხეული. თითოეულ ფრთაზე თითო დიდი, თვალისმაგვარი ლაქა ზის. მატლი მსხვილია, უფრო ხშირად მწვანე, მრავალი ბორცვითა და მეჭეჭით მოფენილი. ხორთუმი განუვითარებელია: პეპლები არ იკვებებიან და ცოცხლობენ ჩვეულებრივ არაუმეტეს 10 დღე-ღამისა. იკვებება ხეებისა და ბუჩქების ფოთლებით. ოჯახში 2300-მდე სახეობაა. ცნობილი მავნებელია ღამის დიდი ფარშავანგთვალა (ლათ. Saturnia pyri), რომელიც საქართველოში ყველგან გვხვდება. აღსანიშნავია აგრეთვე ფარშავანგთვალა ატლასი (ლათ. Attacus atlas). ნაირჭამია მწერია. აზიანებს ვაშლს, მსხალს, ჭერამს, ატამსა და სხვა. ზოგ ფარშავანგთვალასებრნს მკედის მისაღებად ამრავლებენ. ჩვეულებრივ უმნიშნველოდ აყენებენ ზიანს ბაღებსა და ტყის ნარგავებს. ქართული საბჭოთა ენციკლოპედია, ტ. 10, თბ., 1986. — გვ. 234.
Magic (Coldplay-ს სიმღერა)

„Magic“ — ბრიტანული ალტერნატიული როკ-ჯგუფ Coldplay-ს სიმღერა. იგი შეტანილია ჯგუფის მეექვსე სტუდიურ ალბომში Ghost Stories. სიმღერის თანაპროდიუსერები არიან პოლ ეპუორთი, რიკ სიმფსონი და დენიელ გრინი. იგი გამოიცა ალბომის პირველი სინგლის სახით, 2014 წლის 3 მარტს, Parlophone-ის მიერ. სინგლის გარეკანის დიზაინის ავტორია მილა ფურსტოვა. სიმღერის მუსიკალური ვიდეოს რეჟისორი იუნას ოკერლუნდია. მასში მონაწილეობს ჩინელი მსახიობი ჩან ძი. ვიდეო არის მუნჯი კინოს პაროდირება და მოგონება, რომლის თხრობა აგებულია „მაგიურ შოუზე“. ვიდეოს პრემიერა Vevo-ზე, 2014 წლის 7 აპრილს შედგა. ↑ Fürstová, Mila. My Secret Year with COLDPLAY. Mila Fürstová Etching. ციტირების თარიღი: 4 March 2014. ↑ Coldplay Premiere 'Magic' Music Video. MTV.co.uk. Viacom Media Networks. ციტირების თარიღი: 8 April 2014. ↑ Young, Alex. (7 April 2014) Watch: Coldplay’s video for 'Magic'. Consequence of Sound. ციტირების თარიღი: 7 April 2014.
თეა ცეცხლაძე

თეა ცეცხლაძე (დ. 13 დეკემბერი, 1919, თბილისი — გ. 1989) — ქართველი ფიზიკოს-ქიმიკოსი, ქიმიის მეცნიერებათა დოქტორი (1975), პროფესორი (1978), დამსახურებული მეცნიერი (1982). 1941-1950 წლებში მუშაობდა თბილისის სახელმწიფო უნივერისტეტში ქიმიის ფაკულტეტზე. 1951-1958 წლებში მუშაობდა საქართველოს მეცნიერებათა ეროვნული აკადემიის ფიზიკის ინსტიტუტის უფროს მეცნიერ თანამშრომლად. 1978 წლიდან იყო თბილისის სახელმწიფო უნივერისტეტის პროფესორი ქიმია-ფიზიკის ფაკულტეტზე. დაჯილდოებულია საპატიო ნიშნის ორდენით. ავტორია ნაშრომებისა რადიაციულ ფიზიკასა და ბირთვულ ქიმიაში. ქართული საბჭოთა ენციკლოპედია, ტ. 11, თბ., 1987. — გვ. 205. თეა ცეცხლაძე — საქართველოს ბიოგრაფიული ლექსიკონი
არტიგასი

არტიგასი (ესპ. Artigas) — ქალაქი ურუგვაიში. არტიგასის დეპარტამენტის ადმინისტრაციული ცენტრი. სახელწოდება მიიღო ურუგვაის ეროვნული გმირის ხოსე ხერვასიო არტიგასის პატივსაცემად. მდებარეობს ქვეყნის ჩრდილოეთით, ბრაზილიის საზღვართან, მონტევიდეოდან 600 კმ-ის მანძილზე. ქალაქი დაარსდა 1852 წლის 12 სექტემბერს და ეწოდებოდა სან-ეხენიო-დელ-კუარეიმი. 1915 წელს მიიღო ქალაქის სტატუსი და თანამედროვე სახელწოდება. ურუგვაის ქალაქების სია INE map of Artigas, Pintadito, Cerro Ejido, Cerro Signorelli and Cerro San Eugenio დაარქივებული 2012-09-07 საიტზე Wayback Machine. ↑ Statistics of urban localities (1852–2004) (see also "San Eugenio del Cuareim") (PDF). INE (2012). დაარქივებულია ორიგინალიდან — 2012-11-05. ციტირების თარიღი: 3 September 2012.
ანგლო-საქსური ინგლისი

ანგლო-საქსური ინგლისი — ინგლისის ისტორიის პერიოდი. მოიცავს 450-1066 წლებს. ანგლო-საქსთა მიერ ინგლისის დაპყრობიდან, ნორმანთა გაბატონებამდე. V საუკუნეში რომის იმპერიას ბარბაროსულმა ტომებმა გადაუარეს, იმპერია ტერიტორიების დიდ ნაწილს ვეღარ აკონტროლებდა, ამიტომაც იძულებული გახდა ბრიტანეთიდან ჯარი გამოეყვანა. გერმანულენოვანი ტომები ანგლები, საქსები და იუტები წარმოშობით იუტლანდიის ნახევარკუნძულიდან და საქსონიის ტერიტორიიდან იყვნენ. მათ გადალახეს ჩრდილოეთის ზღვა და ინგლისში შეიჭრნენ. მათ ადვილად დაამარცხეს ბრიტები და დაიპყრეს მრავალი კელტური სახელმწიფო. ბრიტების ნაწილი უელსის, შოტლანდიისა და კორნუოლის მთიანეთს შეეხიზნა. დაახლოებით 475-616 წლებში მიმდინარეობდა ანგლო-საქსთა მიერ კუნძულის დაპყრობა. ჩამოყალიბდა ჰეპტარქია ანუ შვიდი სამეფო. ეს სამეფოები იყო: კენტი (475 წ.), სასექსი (491 წ.), უესექსი (519 წ.), ესექსი, მერსია (585 წ.), ნორთუმბრია (593 წ.) და აღმოსავლეთი ინგლისი (616 წ.). VII საუკუნის დასაწყისში გაძლიერდა უესექსის მეფე კერნვულფი (597-611 წწ.), 607 წელს მან სასექსიც დაიპყრო. 628 წელს მერსიის მეფე პენდამ (633-655 წწ.) უესექსელები დაამარცხა, ხოლო 633 წელს გვინედელთა ლაშქრის დახმარებით დაამარცხა ნორთუმბრიის მეფე ედვინი (616-633) ჰიტფილდის ბრძოლაში. ქრისტიანობა ანგლო- საქსონურ ინგლისში VI საუკუნის მეორე ნახევარში გავრცელდა, როდესაც კენტის მეფე ეთელბერტ I-მა (560-616) და მისმა მეუღლემ დედოფალმა ბერტამ ქრისტიანობა მიიღეს, ხოლო რომის კათოლიკური ეკლესიის მიერ წარგზავნილი ბერი ავგუსტინე კენტერბერის პირველ არქიეპისკოპოსად დაინიშნა. რეალურ ძლიერებას მერსიის სამეფომ VIII საუკუნეში მიაღწია ორი დიდი მეფის ეთელბალდისა (716-757 წწ.) და ოფას (757-796 წწ.) მმართველობისას მიაღწია. მერსიამ ზედიზედ დაიმორჩილა ყველა ანგლო-საქსონური სამეფო. უესექსი 740 წელს, სასექსი 771 წელს, აღმოსავლეთ ინგლისი 794 წელს, ასევე კენტიც და სასექსიც. აღსანიშნავია, რომ მეფე ოფას ურთიერთობა ჰქონდა კარლოს დიდთანაც. 786 წელს დანიელი ვიკინგი ბეოტრიკი უესექსის მეფედ დაინიშნა, 789 წელს მან მეფე ოფას ქალიშვილზე იქორწინა. 793 წელს დაიწყო ვიკინგთა სამსაუკუნოვანი ექსპანსია ბრიტანეთზე, ლინდისფარნეზე თავდასხმით. ამას მოყვა მერსიის დასუსტება და უესექსის გაძლიერება. სასექსის, უესექსისა და ესექსის გაერთიანება (825 წ.). აღმოსავლეთ ინგლისის გათავისუფლება (825-827 წწ.) ვიკინგთა მიერ ირლანდიის ნაწილის დაპყრობა (835-841 წწ.), პირველი თავდასხმა ინგლისზე (851 წ.) და წარმატებით მოგერიება მეფე ეთელვულფის მიერ (839-858 წწ.), დანიელთა დაპყრობითი ომები (865-878 წწ.) კუნძულის შუაზე გაყოფა უესექსის მეფე ალფრედისა (871-899 წწ.) და აღმოსავლეთ ინგლისის დანიელ გამგებელ გუთრუმს (869-890 წწ.) შორის, დენლოს დაპყრობა ედუარდ უფროსის მიერ (910-924 წწ.), ინგლისის წარმოქმნა უესექსის ნანგრევებზე მეფე ათელსტანის ქარტიის მიხედვით (927წ.). საქსონი მეფეების მმართველობა (927-1016 წწ.), დანიელი მეფეების მმართველობა (1016-1042 წწ.), ანგლო-საქსთა ხელისუფლების აღდგენა ედუარდ აღმსარებლის მიერ (1042-1066 წწ.). ნორმანთა მიერ ინგლისის დაპყრობა (1066-1072 წწ). Internet Medieval Source book დაარქივებული 2000-10-11 საიტზე Wayback Machine. C. P. Biggam's Anglo-Saxon Studies: A Select bibliography Anglo Saxon Era – articles about the period Prosopography of Anglo-Saxon England დაარქივებული 2020-02-21 საიტზე Wayback Machine.
The Singles 1985–2014

The Singles 1985 - 2014 — ჯგუფ Mike + The Mechanics-ის სიმღერების კომპილაციური ალბომი, რომელიც გამოვიდა 2014 წლის 20 იანვარს. სპეციალური გამოცემა გამოვიდა ორი დისკის სახით. მეორე დისკზე წარმოდგენილია იშვიათი კომპოზიციები. Silent Running (On Dangerous Ground) - 5:47 All I Need Is a Miracle - 5:40 The Living Years - 5:23 Word of Mouth- 3:49 Over My Shoulder - 3:35 A Beggar on a Beach of Gold - 4:28 Another Cup of Coffee - 4:15 Now That You've Gone - 4:44 Taken In - 4:06 Nobody's Perfect - 4:41 Everybody Gets a Second Chance - 3:56 Nobody Knows - 4:14 Seeing Is Believing - 3:11 A Time And Place - 4:47 Whenever I Stop - 3:38 Reach Out (Touch the Sun) - 4:03 Try To Save Me - 3:48 When My Feet Don't Touch The Ground - 4:02 დამატებითი დისკი (Rarities) One By One - 3:34 Nobody Told Me - 3:41 I Think I've Got The Message - 3:39 Too Many Friends - 4:22 You Never Change - 5:13 Always The Last To Know - 4:09 You Don't Know What Love Is - 5:15 Boys At The Front - 4:02 Perfect Child - 5:00 My Crime Of Passion (აკუსტიკური ვერსია) - 5:01 Little Boy - 4:31 Help Me - 4:41 Revolution - 4:02 I Get The Feeling (საკონცერტო) - 5:52 Taken In (საკონცერტო) - 5:32 Word Of Mouth (East West Mix) - 6:17 Too Far Gone - 4:13 ინფორმაცია საიტზე Discogs ↑ http://www.allmusic.com/album/the-singles-1985-2014-mw0002614841
ჭრელი კბილა სოკო

ჭრელი კბილა სოკო, ჭრელი ფირფიტკბილა (ლათ. Lentinus tigrinus) — სოკო აბედოვანთა ოჯახისა. ქუდის დიამეტრი 4-10 სმ აღწევს, გვერდები ბრტყელია. ჯერ ამოზნექილია, შემდეგ ცენტრში ჩაღრმავება ჩნდება, შესაძლოა ძაბრისებრი. ქსოვილის საფარი მოთეთროა, დაფარულია მოშავო-მოყავისფრო ჯაგარა ქერცლით, რომელიც მეტწილად ცენტრშია გავრცელებული. ფეხი თხელი აქვს და ქუდის მსგავსად დაფარულია ქერცლით. ფირფიტები ვიწროა, რბილობი მოთეთროა, ფეხის ძირში მუქი, ჰაერზე წითლდება. განსაკუთრებული სუნისა და გემოს გარეშე. იზრდება ჯგუფებად გამხმარ და დამპალ ფოთლოვან ხეებსა და მათ ფესვებზე ზაფხულ-შემოდგომით. იჭმება მხოლოდ ნორჩი და ახალი. ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 86, ISBN 99940-856-1-1. ჭრელი კბილა სოკო — ინფორმაცია (რუსული) ჭრელი კბილა სოკო — ინფორმაცია დაარქივებული 2014-08-15 საიტზე Wayback Machine. (რუსული) ჭრელი კბილა სოკო — ინფორმაცია (რუსული)
ვეტინები

ვეტინები (გერმ. Wettiner, ინგლ. House of Wettin) — გერმანული სამეფო და სათავადო საგვარეულო, ამჟამად წარდგენილია უინძორის დინასტიის მიერ, რომელიც მართავს დიდ ბრიტანეთს, აგრეთვე ბელგიის მეფეების საქსენ-კობურგ-გოთური დინასტიის მიერ. ვეტინების დინასტია შუა საუკუნეების გერმანულ სივრცეში 800 წელზე მეტხანს ბატონობდა; მისი წარმომადგენლების სახელები სამუდამოდაა ჩაწერილი საქსონიის ისტორიაში. ლაიპციგის გაყოფის შემდეგ ვეტინებს ორი შტო ჰქონდათ: ერნესტინული და ალბერტინული. ვეტინების სათავადო საგვარეულო დაარქივებული 2005-03-09 საიტზე Wayback Machine. (გერმანული) (რუსული) ვეტინების საგვარეულოს გენეალოგია (რუსული)
დონაუვერთი

დონაუვერთი (გერმ. Donauwörth) — ქალაქი გერმანიაში, რაიონული ცენტრი, მდებარეობს ბავარიის მიწაზე. ექვემდებარება შვაბიის ადმინისტრაციულ ოლქს. შედის დონაუ-რისის რაიონის შემადგენლობაში. ქალაქის მოსახლეობა შეადგენს 18 240 ადამიანს (2010 წლის 31 დეკემბრის აღწერის მონაცემები). იკავებს 77,02 კმ² ფართობს. ოფიციალური კოდი — 09 7 79 131. ფერდინანდ ბონი — გერმანელი მსახიობი და დრამატურგი. სებასტიან ფრანკი — გერმანელი ფილოსოფოსი, ღვთისმეტყველი, ისტორიკოსი, გეოგრაფი. ოფიციალური საიტი (გერმანული) ↑ Alle politisch selbständigen Gemeinden mit ausgewählten Merkmalen am 31.12.2022 — DESTATIS, 2023. <a href="https://wikidata.org/wiki/Track:Q122987347"></a><a href="https://wikidata.org/wiki/Track:Q764739"></a> ↑ Bayerisches Landesamt für Statistik und Datenverarbeitung – Fortschreibung des Bevölkerungsstandes, Quartale (hier viertes Quartal, Stichtag zum Quartalsende). დაარქივებულია ორიგინალიდან — 2021-04-28. ციტირების თარიღი: 2014-03-18.
სუპლინბურგები

სუპლინბურგები (ზუპლიბურგები; გერმ. Supplinburger) — გერმანული სამეფო დინასტია, რომელიც მართავდა საღვთო რომის იმპერიას 1125—1137 წლებში. დინასტიის სახელწოდება მომდინარეობს ქვემო საქსონიის ქალაქ ზუპლინგენბურგიდან. ისტორიულად სუპლინბურგები იყვნენ სალიკური დინასტიისა და ჰოენშტაუფენების ოპოზიციაში. დინასტიის ყველაზე ცნობილი წარმომადგენელი იყო იმპერატორი ლოთარ II, რომლის მამაც, ჰებხარდ სუპლიბურგი, გარდაიცვალა 1075 წელს ლანგელზანცის ბრძოლაში საქსონიური აჯანყების დროს იმპერატორი ჰაინრიხ IV-ის წინააღმდეგ. Grafen von Supplinburg (გერმანული). Mittelalterliche Genealogie im Deutschen Reich bis zum Ende der Staufer
გვიდონიდები

გვიდონიდები (ფრანგ. Widonides) — ფრანკული წარმოშობის ადრეფეოდალური საგვარეულო, რომლისგანაც მოდის ფრანკთა იმპერიის ორი იმპერატორი. საგვარეულომ სახელწოდება მიიღო სახელისგან „გვიდო“ (ლათ. Wido, Widonis, მოგვიანებით იტალ. Guido), რომელსაც საგვარეულოს ბევრი წარმომადგენელი ატარებდა. გვიდო III (გარდ. 12 დეკემბერი 894) — საგვარეულოს ყველაზე ცნობილი წარმომადგენელი. 876 წელს გახდა კამერინოს ჰერცოგი, თუმცა არცთუ ისე ნათელია, თუ რატომ გამოეყო კამერინო სპოლეტოს. 882 წელს ძმიშვილის, გვიდო II-ის გარდაცვალების შემდეგ, მან მისი შვილის მცირეწლოვნობის გამო მემკვიდრეობით მიიღო სპოლეტო. გვიდომ განაგრძო პაპის წინააღმდეგ ბრძოლა, რომელიც ჯერ კიდევ ლამბერტ II-მ დაიწყო. გარდა ამისა, მან უარი თქვა ძმის მიერ დაპყრობილი მიწების დაბრუნებაზე, შექმნა ალიანსი ბიზანტიის იმპერიასთან, საიდანაც ფულს იღებდა. საბოლოოდ იმპერატორმა შარლ III მსუქანმა გვიდო მოღალატედ შერაცხა და მისი სამფლობელოების კონფისკაცია ბრძანა. ამ გადაწყვეტილების აღსრულება მან დაავალა ფრიულის მარკგრაფს, ბერენგარ I-ს. მაგრამ ბერენგარმა ვერაფრის გაკეთება მოახერხა — ეპიდემიამ, რომელმაც ჯარი განგმირა, მას უკან დახევა აიძულა. ორი წლის შემდეგ გვიდო გამოჩნდა პავიაში სამეფო ასამბლეაზე, სადაც ერთგულების ფიცი დაუდო იმპერატორის, რის შემდეგაც ყველა ბრალდება მოეხსნა, ხოლო ბრძანება კონფისკაციის შესახებ გაუქმდა. აგრეთვე გვიდო გახდა ახალი პაპის, სტეფანე V-ის მოკავშირე. Fondation for Medieval Genealogy: ბრეტონის მარკის მარკიზები (ინგლისური) Fondation for Medieval Genealogy: სპოლეტოს ჰერცოგები (ინგლისური)
უნროშიდები

უნროშიდები (The Unruochings) — ფრანგული დიდგვაროვნული ოჯახი, რომელიც დამკვიდრებული იყო იტალიაში. დინასტიამ სახელი მიიღო მისი პირველი ცნობილი წარმომადგენლისგან — უნროშ II ფრიულელისგან (IX ს. დასაწყისი). ამ დინასტიას მიეკუთვნებოდნენ: იტალიის მეფე ბერენგარ I ფრიულელი ტულუზის გრაფი ბერენგარი ფრიულის ჰერცოგი ებერჰარდი Riché, Pierre, Les Carolingiens. Une famille qui fit l'Europe. Paris: Hachette/Pluriel, 1997. ISBN 2-01-278851-3
ბოზონიდები

ბოზონიდები (ფრანგ. Bosonides) — ფრანკული წარმოშობის ორი დინასტია, რომელთაგანაც მოდიოდნენ პროვანსის მეფეები, საფრანგეთის ერთი მეფე, ბურგუნდიის რამდენიმე ჰერცოგი და იტალიის რამდენიმე მეფე, არლისა და პროვანსის გრაფები. სახელწოდება მიიღო სახელისგან, რომელიც ყველაზე ხშირად გვხვდება საგვარეულოში — ბოზონი (ან ბოზო). Mittelalterliche Genealogie: Die Genealogie der Franken und Frankreichs (BOSONIDEN - Linie Burgund (Herzogtum)) Mittelalterliche Genealogie: Die Genealogie der Franken und Frankreichs (BOSONIDEN - Linie Nieder-Burgund) Mittelalterliche Genealogie: Die Genealogie der Franken und Frankreichs (BOSONIDEN/HUGONIDEN)
გიორგი III (იმერეთის მეფე)

გიორგი III (გ. 1639) — იმერეთის მეფე 1604-1639 წლებში, კონსტანტინე ბატონიშვილის ძე. მძიმე ბრძოლა უხდებოდა ოდიშის ძლიერი მთავრის ლევან II დადიანის წინააღმდეგ. ეს ბრძოლა განსაკუთრებით გამწვავდა მას შემდეგ, რაც დადიანის მხარეზე გადავიდა გიორგი III-ის მიერ შერისხული თავადი პაატა წულუკიძე. 1623 გოჭოურის ბრძოლაში (ქუთაისის მახლობლად) დადიანმა დაამარცხა გიორგი III. დადიანის წინააღმდეგ დაუახლოვდა გიორგი სააკაძეს, რომელსაც 1626 ბაზალეთის ბრძოლაში ზემო იმერეთის ლაშქარი მიაშველა, შემდეგში დაუმოყვრდა თეიმურაზ I-ს. 1629 მისმა ვაჟმა, ტახტის მემკვიდრე ალექსანდრემ, ცოლად შეირთო თეიმურაზ I-ის ასული დარეჯანი (ზურაბ არაგვის ერისთავის ქვრივი). მაგრამ ლევან დადიანი ამის შემდეგაც სისტემატურად არბევდა იმერეთის სამეფოს. გიორგი III-ის დროს იმერეთში ფართო ხასიათი მიიღო ადამიანებით ვაჭრობამ (ტყვის სყიდვა). შექმნილი ვითარებიდან თავის დასაღწევად 1619-1621 გიორგი III-მ სცადა რუსეთის მეფის მფარველობა მოეპოვებინა. მაგრამ ამ ცდას რეალური შედეგი არ მოჰყოლია. სოსელია ო., ქართული საბჭოთა ენციკლოპედია, ტ. 3, თბ., 1978. — გვ. 160. სოსელია ო., ენციკლოპედია „საქართველო“, ტ. 2, თბ., 2012. — გვ. 19.
პეპუშა

პეპუშა (რუმ. Păpușa) — მთა ცენტრალურ რუმინეთში, სამხრეთ კარპატებში, რეტეზატის მასივზე. სიმაღლე 2508 მ. სიმაღლით მე-2 ადგილზეა რეტეზატის მასივის მწვერვალებს შორის. www.retezat.ro (რუმინული)
პარინგულ-მარე

პარინგულ-მარე (რუმ. Parângul Mare) — მთა რუმინეთში, სამხრეთ კარპატებში. პარინგის მთების უმაღლესი წერტილი. სიმაღლე 2519 მ. ადმინისტრაციული თვალსაზრისით მოქცეულია გორჟისა და ჰუნედოარის ჟუდეცების საზღვარზე. პარინგულ-მარე — ინფორმაცია (ინგლისური)
მხიარული თამაშები (1997 წლის ფილმი)

მხიარული თამაშები (ინგლ. Funny Games) — მიხაელ ჰანეკეს 1997 წლის ფსიქოლოგიური თრილერი. 2007 წელს გამოვიდა ფილმის ამერიკული გადამუშავებული ვერსია, რომელის რეჟისორი აგრეთვე მიხეილ ჰანეკეა, ყურადღება!  ქვემოთ მოყვანილია სიუჟეტის და/ან დასასრულის დეტალები. ოჯახი, რომელიც ცოლის, ქმრისა და 10 წლის ბავშვისგან შედგება შვებულების გასატარებლად ტბასთან მდებარე აგარაკზე მიემგზავრება. მათ ესტუმრებათ ორი ახალგაზრდა, რომლებიც მეზობლის სტუმრებად გაასაღებენ თავს. ორთავეს ხელთათმანები უკეთიათ. აღმოჩნდება, რომ ისინი სადისტური გართობისთვის არიან მოსულნი. ჯერ ძაღლს მოკლავენ, ხოლო შემდეგ რიგ-რიგობით ოჯახის წევრებს. „Funny Games“ — კინოფილმების ინტერნეტ-მონაცემთა ბაზა (ინგლისური) „Funny Games“ — Rotten Tomatoes
გერტი კორი

გერტი კორი (ინგლ. Gerty Cori დ. 15 აგვისტო, 1896 — გ. 26 ოქტომბერი, 1957) — ამერიკელი ბიოქიმიკოსი. იყო მესამე ქალი, და ამავდროულად პირველი ამერიკელი ქალი, რომელმაც მიიღო ნობელის პრემია მეცნიერებაში. მისი ქმარი, კარლ ფერდინანდ კორი, აგრეთვე ცნობილი მეცნიერი იყო. შეგიძლიათ იხილოთ მედიაფაილები თემაზე „გერტი კორი“ ვიკისაწყობში. Carl and Gerti Cori and Carbohydrate Metabolism from American Chemical Society National Historic Chemical Landmarks “Glories of the Human Mind” by Gerty Cori Bernardo A. Houssay Memorial to Gerty Theresa Cori Gerty Cori Memorabilia Nobel lecture by Carl Cori and Gerty Cori დაარქივებული 2016-11-07 საიტზე Wayback Machine. National Academy of Sciences Biographical Memoir ↑ 1.0 1.1 1.2 1.3 1.4 1.5 1.6 Ogilvie M. B. The Biographical Dictionary of Women in Science: Pioneering Lives From Ancient Times to the Mid-20th Century — Routledge, 2003. — Vol. 1. — P. 292. — 798 p. — ISBN 978-1-135-96342-2 <a href="https://wikidata.org/wiki/Track:Q28721132"></a><a href="https://wikidata.org/wiki/Track:Q16733642"></a><a href="https://wikidata.org/wiki/Track:Q1508259"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Find a Grave — 1996. <a href="https://wikidata.org/wiki/Track:Q63056"></a> ↑ 4.0 4.1 Who Named It? <a href="https://wikidata.org/wiki/Track:Q66683"></a> ↑ 5.0 5.1 FemBio database <a href="https://wikidata.org/wiki/Track:Q61356138"></a> ↑ 6.0 6.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 7.0 7.1 7.2 Studenti pražských univerzit 1882–1945 <a href="https://wikidata.org/wiki/Track:Q102399391"></a> ↑ The Fine Art Archive — 2003. <a href="https://wikidata.org/wiki/Track:Q10855166"></a> ↑ 9.0 9.1 Munzinger Personen <a href="https://wikidata.org/wiki/Track:Q107343683"></a> ↑ 10.0 10.1 https://vademecum.nacr.cz/vademecum/permalink?xid=85db3f69-589d-48de-8e87-57ca69841e60&scan=74acc3b3e1cc5dedaa915d4502081d60 — გვ. 189. <a href="https://wikidata.org/wiki/Track:Q101517065"></a><a href="https://wikidata.org/wiki/Track:Q108725016"></a> ↑ https://www.timesnewspapers.com/webster-kirkwoodtimes/features/glendale-honors-nobel-prize-winners/article_eae27c9b-ee8f-5679-af01-1a95b1acb270.html ↑ https://www.nytimes.com/1957/10/27/archives/dr-gerty-t-cori-biochemist-dead-nobel-prizewinner-in-1947-with.html ↑ http://www.nobelprize.org/nobel_prizes/medicine/laureates/1947/cori-gt-bio.html ↑ https://www.nobelprize.org/nobel_prizes/about/amounts/ ↑ https://www.womenofthehall.org/inductee/gerty-theresa-radnitz-cori/ ↑ https://www.acs.org/content/acs/en/funding-and-awards/awards/national/bytopic/francis-p-garvan-john-m-olin-medal.html ↑ https://www.witi.com/halloffame/
კანელონესი

კანელონესი (ესპ. Canelones) — ქალაქი ურუგვაიში. კანელონესის დეპარტამენტის ადმინისტრაციული ცენტრი. მდებარეობს მონტევიდეოდან ჩრდილოეთით 46 კმ-ის მანძილზე. ქალაქი დაარსდა 1782 წელს და ეწოდებოდა ნუესტრა-სენიორა-დე-გუადალუპე. 1916 წელს მიიღო ქალაქის სტატუსი და თანამედროვე სახელწოდება. ურუგვაის ქალაქების სია INE map of Artigas, Pintadito, Cerro Ejido, Cerro Signorelli and Cerro San Eugenio დაარქივებული 2012-09-07 საიტზე Wayback Machine. ↑ Statistics of urban localities (1852–2004) (see also "San Eugenio del Cuareim") (PDF). INE (2012). დაარქივებულია ორიგინალიდან — 2012-11-05. ციტირების თარიღი: 3 September 2012.
სევდიანი ჟასმინი

სევდიანი ჟასმინი (ინგლ. Blue Jasmine) — ვუდი ალენის 2013 წლის ფილმი. ფილმში შესრულებული როლისთვის კეიტ ბლანშეტმა მიიღო ოსკარის, ოქროს გლობუსისა და BAFTA-ს ჯილდოები. ყურადღება!  ქვემოთ მოყვანილია სიუჟეტის და/ან დასასრულის დეტალები. მდიდარი მანჰეტენელი ქალი ჟასმინი ქმრის თვითმმკვლელობისა და ყველანაირი ქონების დაკარგვის შემდეგ საცხოვრებლად საკუთარ დასთან სან-ფრანცისკოში გადადის. ის მანჰეტენური მდიდრული ცხოვრების დაკარგავას ვერ ეგუება. ჟასმინი სან-ფრანცისკოში გაცნობილ პოლიტიკოსთან ცდილობს ახალი ურთიერთობის აგებას. საბოლოოდ ჟასმინი მაინც მიტოვებული და განადგურებული რჩება. კეიტ ბლანშეტი — ჟასმინ ფრანსისი ალეკ ბოლდუინი — ჰალ ფრანსისი სალი ჰოკინსი — ჯინჯერი პიტერ სარსგორი — დუაით ვესტლეიკი ოფიციალური საიტი „Blue Jasmine“ — კინოფილმების ინტერნეტ-მონაცემთა ბაზა (ინგლისური) „Blue Jasmine“ — Box Office Mojo-ზე „Blue Jasmine“ — Rotten Tomatoes „Blue Jasmine“ — Metacritic-ზე ცისფერი ჟასმინი ანუ ბლანშეტის ტრიუმფი[მკვდარი ბმული]
სალი ჰოკინსი

სალი ჰოკინსი (ინგლ. Sally Hawkins; დ. 27 აპრილი, 1976, ლონდონი) — ინგლისელი მსახიობი. ცნობილია რეჟისორ მაიკ ლისთან თანამშრომლობით. ვიკისაწყობში არის გვერდი თემაზე: სალი ჰოკინსი სალი ჰოკინსი კინოფილმების ინტერნეტ-მონაცემთა ბაზაში Sally Hawkins Tumblr Fanpage
ტოკატი

ტოკატი — მოქმედი ვულკანი იაპონიაში, კუნძულ ჰოკაიდოს ცენტრალურ ნაწილში. სიმაღლე ზღვის დონიდან 2077 მ. თხემურ ნაწილში ბევრი კრატერია. 1926 წელს ამოაფრქვია 17,5 მლნ. მ³ პემზა და 3,5 მლნ. მ³ წიდა. წლის მეტ დროს დაფარულია თოვლით. არის გოგირდის საბადო. ტოკატი დაისეცუძანის ეროვნული პარკის ნაწილია. უკანასკნელი ამოფრქვევა მოხდა 2004 წელს. ტოკატი — ინფორმაცია (ინგლისური)
ტოსკანა-ემილიის აპენინები

ტოსკანა-ემილიის აპენინები (იტალ. Appennino tosco-emiliano) — ქედი იტალიაში. აპენინების ჩრდილოეთი ნაწილი, რომელიც შემოსაზღვრულია ლაჩიზისა და ბოკა-ტრაბარიის უღელტეხილებით. სიგრძე 215 კმ, სიმაღლე 2165 მ (მთა ჩიმონე). მწვერვალები უმთავრესად აგებულია კირქვებით, კალთები — ქვიშაქვებით, ფიქლებითა, და კონგლომერატებით. შედგება კულისისებრი ქედებისაგან, რომელთაც ჩრდილო-აღმოსავლეთით დამრეცი კალთები აქვთ, სამხრეთ-დასავლეთით — ციცაბო. კალთები შემოსილია შერეული და ფართოფოთლოვანი ტყით. ქართული საბჭოთა ენციკლოპედია, ტ. 10, თბ., 1986. — გვ. 26.
ტრასი

ტრასი (გერმ. Trass) — ვულკანური ტუფების ჯგუფის მკვრივი და ღია ფერის ქანი, რომელიც მდიდარია ამორფული კაჟმიწით, შეიცავს ნაწილობრივ გაცეოლითებულ ვულკანური მინის წვრილ ნატეხებს. ტრასი ვულკანური ტუფია: პემზის, ტრაქიტის, ბაზალტისა და შიფერის ნატეხების კონგლომერატი. იყენებენ საზღვაო მშენებლობისათვის განკუთვნილი პორტლანდცემენტის წარმოებაში. ↑ ტრასი — უცხო სიტყვათა ლექსიკონი ↑ ტრასი — რუსული ენის უცხო სიტყვათა ლექსიკონი ↑ ტრასი — დიდი საბჭოთა ენციკლოპედია[მკვდარი ბმული]
ნუგზარ კვირტია

ნუგზარ კვირტია (დ. 16 სექტემბერი, 1984, თბილისი) — ქართველი ფეხბურთელი, ტუნისის საფეხბურთო კლუბ „ზარზისის“ ნახევარმცველი. კვირტია თბილისში დაიბადა, თუმცა მალევე რუსეთში გადავიდა, სადაც მოსკოვის საფეხბურთო სკოლაში ვარჯიშობდა. 14 წლის ასაკში საქართველოში დაბრუნდა 1999-2000 წლებში თბილისის დინამოს დუბლებში გამოდიოდა. 2001 წელს მოსკოვში დაბრუნდა და „ხიმკიში“ ჩაირიცხა, შემდეგ იასპარეზა რამდენიმე რუსულ კლუბში. 2009 წლის ივლისიდან 2012 წლის აგვისტომდე აზერბაიჯანულ „აზალში“ ასპარეზობდა და 85 ჩატარებული მატჩით მეხუთე ადგილი დაიკავა იმ ფეხბურთელებს შორის, რომელთაც „აზალში“ ყველაზე მეტი მატჩი აქვთ ჩატარებული. მთავარ მწვრთნელთან, ვაგიფ სადიგოვთან კონფლიქტის გამო კლუბთან კონტრაქტი გაწყვიტა. ამის შემდეგ იგი კახაბერ ცხადაძემ თავისთან მიიწვია ბაქოს ინტერში, თუმცა კვირტიამ კარიერა თოვუზის „თურანში“ გააგრძელა. კლუბი 2013 წლის იანვარში თავისუფალი აგენტის სტატუსით დატოვა. 2014 წლის თებერვლიდან იგი ლანჩხუთის „გურიას“ ფეხბურთელია. მისი „გურიაში“ გადასვლიდან პირველივე სეზონში (2013-14) მისმა გუნდმა მოახერხა უმაღლესი ლიგის პირველ ექვსეულში ადგილის დამკვირდება. 2014 წლის ზაფხულის სატრანსფერო ფანჯრისას გადავიდა ტუნისის საფეხბურთო კლუბ „ზარზისში“. პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ პირველი ქართველი ლეგიონერი ტუნისში - ნუგზარ კვირტია "ზარზისში" ითამაშებს[მკვდარი ბმული],საინფორმაციო სააგენტო „http://sportall.ge/“[მკვდარი ბმული], 12 აგვისტო, 2014. ↑ ვინ არის "ერთ-ერთი ყველაზე კაშკაშა ქართველი" ნუგზარ კვირტია? ,საინფორმაციო სააგენტო „http://sportall.ge“[მკვდარი ბმული], 23 მაისი, 2012.
ტყიბულა-ძევრულის მღვიმე

ტყიბულა-ძევრულის მღვიმე — მღვიმე დასავლეთ საქართველოში, იმერეთის მხარეში, ტყიბულისა და თერჯოლის მუნიციპალიტეტების ადმინისტრაციულ საზღვარზე. მდებარეობს ოკრიბა-არგვეთის კირქვული ქედის ზოლში. გამომუშავებულია ცარცული ასაკის შრეებრივ კირქვებში. მღვიმეში შესასვლელი ახალსოფლის ქვაბულიდან, კლდოვანი ფლატის ძირში იხსნება, ზღვის დონიდან 490 მ სიმაღლეზე. ტყიბულა-ძევრულის მღვიმე ეროზიულ-კოროზიული წარმოშობისაა: მასში მკაფიოდ გამოიყოფა ვერტიკალური (ჯამური სიღრმე 280 მ) და სუბჰორიზონტალური (სიგრძე 1800 მ) მონაკვეთები. მღვიმეში არის საჩქეფები და ევორზიული ორმოები ტბებით. ↑ ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, საქართველოს სსრ მეცნიერებათა აკადემია, 1966. გვ. 185-186 ↑ ტინტილოზოვი ზ., ქართული საბჭოთა ენციკლოპედია, ტ. 10, თბ., 1986. — გვ. 88-89.